b'\n_START_ARTICLE_\nMamutovec\n_START_SECTION_\nRasti\xc5\xa1\xc4\x8de\n_START_PARAGRAPH_\nMamutovec najbolje uspeva na rahlih do zmerno vla\xc5\xbenih in dobro prepustnih tleh. Na naravnih rasti\xc5\xa1\xc4\x8dih raste na granitu, mo\xc4\x8d pa ga je opaziti tudi na zmerno apnen\xc4\x8dastih tleh. Odli\xc4\x8dno prena\xc5\xa1a sneg, prav tako tudi hud mraz, slabo pa se obnese v mestnih okoljih, saj raste izjemno po\xc4\x8dasi.\n_START_SECTION_\nRaz\xc5\xa1irjenost\n_START_PARAGRAPH_\nV naravi mamutovec kot relikt raste le \xc5\xa1e v narodnih parkih na zahodnih pobo\xc4\x8djih Sierre Nevade na zahodu ZDA v Kaliforniji. Najdemo ga lahko na okrog 70 manj\xc5\xa1ih nahajali\xc5\xa1\xc4\x8dih na 400 km dolgem obmo\xc4\x8dju med 1400 do 2500 m nadmorske vi\xc5\xa1ine. V Evropo so mamutovca prinesli leta 1853._NEWLINE_V Sloveniji mamutovec ne raste samoniklo, vendar pa ga sejanega najdemo kot okras po celotni domovini. Pri nas najbolj znan je mamutovec iz Preddvora.\n_START_SECTION_\nUporabnost\n_START_PARAGRAPH_\nZaradi redkosti in zavarovanosti je mamutovec gospodarsko nepomembna vrsta, poleg tega je njegov les slabo trajen, zaradi njegove velikosti pa ga je bilo izjemno te\xc5\xbeko posekati (potrebovali so 25 mo\xc5\xbe in 10 dni trdega dela, da so ga posekali)_NEWLINE_. Izjemno priljubljen pa je kot okrasno drevo, predvsem zaradi svojih izjemnih mer, lepo oblikovane kro\xc5\xa1nje in velike simbolne vrednosti.'